Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 349

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga részei: — szakmai ismeretek, — szakrajz. Az írásbeli vizsga tartalma: Az írásbeli vizsga időtartama: 5 óra. A „Szakmai ismeretek” vizsgatárgy teljesítésekor egy konkrét kádáripari termék (pl. boroshordó, virágedény) egészének vagy fő részének elkészítési menetét kell ismertetni, mely során a termékhez kapcsolódóan a jelöltnek egy-egy — szakszámtani, — anyagismereti, — gépismereti, munkavédelmi, — technológiai, kérdést kell megválaszolnia. A „Szakrajz” vizsgatárgy tartalma: A „Szakmai ismeretek” kérdésköréhez kapcsolódóan ugyanannak a kádáripari terméknek ábrázolása két nézetben a műszaki rajzra vonatkozó szabványok szerint. A szerkezeti összeépítéseknek, anyagjelöléseknek, méretezésnek a rajzon szerepelni kell. 2001/117. szám Az írásbeli vizsga értékelése: „Megfelelt” minősítést kap a mesterjelölt, ha az írásbeli feladatot 70% felett teljesítette. B) Szóbeli vizsga A szóbeli vizsga kérdéscsoportjai: — szakmai ismeretek, — anyagismeret, — gépismeret, — munkavédelmi ismeretek. A szóbeli vizsga tartalma: Szakmai ismeretek (a szakmai követelményekben felsorolt témák elméleti ismeretei). A vizsgakérdések az alábbi tantárgyakból kerülnek kidolgozásra: — Kádár szakmai ismeret (forgácsolási, alakítási technológiák). — Faipari anyagismeret (alap- és segédanyagok tulajdonságai, felhasználásuk). — Faipari gépismeret (kialakításuk, csoportosításuk, műszaki jellemzőik). — Munkavédelem (tűz elleni védekezés, gépek veszélyforrásai, biztonsági előírások). A mesterjelölt minden tantárgyból húzott tétel alapján ad feleletet. A válaszadáshoz szükséges felkészülés időtartama legfeljebb 40 perc lehet. Egy-egy mesterjelölt vizsgáztatására témánként minimum 8, maximum 15 percet lehet fordítani. A mesterjelöltnek önállóan kell felelnie, csak elakadás vagy a kérdés pontosítása esetén adható részére kisebb útbaigazítás. Válaszolás közben a mesterjelölt gondolatmenetét nem szabad megszakítani. A válasz kifejtése után a témához kapcsolódó kérdést bármely vizsgabizottsági tag feltehet. Ha az elhangzott válaszokból megállapítható, hogy a mesterjelölt a téma anyagával tisztában van, akkor az elnök félbeszakíthatja a válaszadást. A vizsga eredményét a Bizottság „megfelelt” vagy „nem felelt meg” minősítéssel állapítja meg. A jelölt „megfelelt”, ha a Vizsgabizottság egyszerű többséggel elfogadja feleletét. Sikertelen szóbeli vizsga esetén a szóbeli vizsgát teljes egészében meg kell ismételni.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes